Kliki nuppu, kui sulle ei meeldi eestlased, venelased, Savisaar, Ansip, halb ilm või hernesupp. Igal juhul aitab ! Anna oma hääl, et sind saaks identifitseerida idioodina ! Kui sa ei ole meiega, siis sa ole  meieta !    Idioodikari. Need inimesed siin. Need, kes usuvad saite, nagu see või see. OK, see teine on võibolla isegi natuke kodanikualgatuse nägu, aga esimese puhul peksab küll idiootsust igast kandist üle serva. Ma ei ole väga suur ropendaja tüüp, aga selle peale tahaks küll öelda, nagu aknapesija legendaarsest anekdoodist.    Mõnikord on Väga masendav olla libertaar ja uskuda inimeste sõna- ja  mõttevabadusse.    Aga jah, see teine, peaaegu kodanikualgatuse nägu lehekülg... keda see kotib, mis ühel veebilehel "allkirjadena" esitatakse ? Kui paljud neist üldse on tallinlased ? Mitu protsenti tallinlastest on allkirja andnud ? Kui palju on võltsitud andmeid, lollpäid, kes arvavad, et "annavad panuse" sellega, et lisavad eri nimedega kõik oma meiliaadressid vms ? Ja mis kõige tähtsam: kui paljud neist hääletanutest käisid seekord valimas ?    Ma ei ole suhtumise "valimas ei käinud,  seega möliseda ei tohi" toetaja. Ausõna.  Savisaar on demokraatlikult valitud volikogu (vähemasti teoreetiliselt) demokraatlikult valitud linnapea. Tema mahavõtmiseks on mitmeid erinevaid - demokraatlikke - protsesse, neid lisandub, kui ta juhtuks tõepoolest mõnda seadust (tõestatavalt) rikkuma. Kodanikualgatused on toredad asjad, aga räme mõte on tühjalt hüppama hakata ja lolli mängida ning hilisemate kodanikualgatuste üritused juba ette arvatavaks farsiks muuta. Tänage neid idioote, kui kunagi  avastate, et kedagi ei koti, mida kodanikuühendused teevad.    Aga pronkssõdurist ma ei räägi seekord, rüüstajatest ka tegelikult mitte, milleks. Mina ei olnud kohal, ei näinud midagi, ei saanud isegi ülikonda omale mitte !